### Beslutninger

Sagens behandling blev udsat i byrådets møde den 8. oktober 2025.

###

BESLUTNINGSFORSLAG FRA SF

[adresse] skal være børnenes by. Når vi taler om fremtid, håb og sammenhængskraft, er det børnene, vi først og fremmest må have i centrum. De fortjener et synligt sted i byen, der signalerer, at [adresse] er et sted, hvor børn og unges trivsel, leg og fællesskab er en bærende værdi.

En plads med navnet Børnenes Plads vil ikke blot være et fysisk samlingspunkt, men også et stærkt symbol på byens værdier. Navnet sender et klart signal om, at vi som by prioriterer børnene. Ikke kun i ord, men også i handling og identitet. Det bliver et sted, hvor både børn, unge, forældre og bedsteforældre kan samles, og hvor fællesskab på tværs af generationer kan få et konkret udtryk.

Navngivningen kan desuden fungere som en påmindelse i hverdagen om, at børnenes stemmer og behov skal tænkes ind i byens udvikling. På samme måde som andre pladsnavne rummer historiske eller værdimæssige markører, vil [adresse] være en fremadskuende markering af [adresse]’ forpligtelse til at skabe en by, hvor alle børn har mulighed for at trives, lege og vokse.

På den måde er navnet ikke blot et symbol, men et værdipolitisk statement: [adresse] tager børnene alvorligt og ser dem som fundamentet for vores fælles fremtid.

Forslag

SF foreslår, at Aarhus Kommunes Vejnavneudvalg finder og indstiller en egnet placering til Børnenes Plads i [adresse].

Forslaget er stillet af SF [adresse]: Tom Gregersen, Zehnia Knudsen, Emilie Svendsen og Ronja Hansen (ordfører).

### Sagsforløb

Udvalg: [adresse]

Dato: 29-10-2025

Lasse Jespersen: 6

Fremsendes Magistratsafdelingen for Teknik og Miljø med bemærkning, at byrådet i sit møde den 29. oktober 2025 har vedtaget foranstående forslag.